ประกาศอธิบดีกรมสรรพากร

เรื่อง การเลื่อนกําหนดเวลาการสะสมผลการทดสอบ การยื่นคําขอแจ้งการเข้ารับการอบรมและ การต่ออายุใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร (ฉบับที่ 2)

-------------------------------------------

ด้วยกระทรวงสาธารณสุขได้ประกาศให้โรคติดเชื้อไวรัสโคโรนา 2019 เป็นโรคติดต่ออันตรายตามพระราชบัญญัติโรคติดต่อ พ.ศ. 2558 เมื่อวันที่ 26 กุมภาพันธ์ พ.ศ. 2563 และโดยที่สถานการณ์การแพร่ระบาดของโรคติดเชื้อไวรัสโคโรนา 2019 ได้มีการระบาดระลอกใหม่ขยายขอบเขตการแพร่โรคออกเป็นวงกว้างกระจายไปในหลายเขตพื้นที่ นายกรัฐมนตรีจึงออกข้อกําหนดและข้อปฏิบัติแก่ส่วนราชการในเรื่องของการห้ามใช้อาคารหรือสถานที่เสี่ยงต่อการแพร่โรค และการห้ามจัดกิจกรรมที่มีความเสี่ยงต่อการแพร่โรค ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 16) ลงวันที่ 3 มกราคม พ.ศ. 2564 ซึ่งส่งผลกระทบต่อการสรรหาและพัฒนาผู้สอบบัญชีภาษีอากร อธิบดีกรมสรรพากรจึงอาศัยอํานาจตามมาตรา 3 สัตต แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 ประกอบกับข้อ 5 ของประกาศอธิบดีกรมสรรพากร เกี่ยวกับการตรวจสอบและรับรองบัญชี เรื่อง กําหนดระเบียบเกี่ยวกับการตรวจสอบและรับรองบัญชี ตามมาตรา 3 สัตต แห่งประมวลรัษฎากร ลงวันที่ 12 มีนาคม พ.ศ. 2544 ซึ่งแก้ไขเพิ่มเติมโดยประกาศอธิบดีกรมสรรพากร เกี่ยวกับการตรวจสอบและรับรองบัญชี (ฉบับที่ 2) เรื่อง กําหนดระเบียบเกี่ยวกับการตรวจสอบและรับรองบัญชี ตามมาตรา 3 สัตต แห่งประมวลรัษฎากร ลงวันที่ 19 พฤศจิกายน พ.ศ. 2545 ข้อ 3 ของประกาศอธิบดีกรมสรรพากร เรื่อง กําหนดหลักเกณฑ์ วิธีการ และเงื่อนไขเกี่ยวกับการทดสอบเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 4 มีนาคม พ.ศ. 2548 และข้อ 2 ข้อ 4 และข้อ 5 ของคําสั่งกรมสรรพากรที่ ท.ป.98/2544 เรื่อง กําหนดคุณสมบัติ การทดสอบ การขอขึ้นทะเบียน การออกใบอนุญาต การอบรม การต่ออายุ และการขอออกใบแทนใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 12 มีนาคม พ.ศ. 2544 ซึ่งแก้ไขเพิ่มเติมโดยคําสั่งกรมสรรพากร ที่ ท.ป.146/2548 เรื่อง กําหนดคุณสมบัติ การทดสอบ การขอขึ้นทะเบียน การออกใบอนุญาต การอบรม การต่ออายุ และการขอออกใบแทนใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 4 มีนาคม พ.ศ. 2548 และคําสั่งกรมสรรพากร ที่ ท.ป.263/2559 เรื่อง กําหนดคุณสมบัติ การทดสอบ การขอขึ้นทะเบียน การออกใบอนุญาต การอบรม การต่ออายุ และการขอออกใบแทนใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 31 สิงหาคม พ.ศ. 2559 กําหนดเลื่อนเวลาการสะสมผลการทดสอบ การยื่นคําขอแจ้งการเข้ารับการอบรม และการต่ออายุใบอนุญาตเป็นผู้สอบบัญชีภาษีอากรตามมาตรา 3 สัตต แห่งประมวลรัษฎากร ดังต่อไปนี้

“ข้อ 1 ให้ผู้เข้ารับการทดสอบเป็นผู้สอบบัญชีภาษีอากรดังต่อไปนี้ สามารถสะสมผลการทดสอบของแต่ละวิชาที่สอบผ่านเกินกว่าสามปีนับแต่วันที่ประกาศรายชื่อผู้ผ่านการทดสอบในแต่ละวิชาได้ แต่ไม่เกินวันที่ 29 เมษายน พ.ศ. 2565

(1) ผู้เข้ารับการทดสอบเป็นผู้สอบบัญชีภาษีอากร ครั้งที่ 45 (2/2561)

(2) ผู้เข้ารับการทดสอบเป็นผู้สอบบัญชีภาษีอากร ครั้งที่ 46 (3/2561)”

(แก้ไขเพิ่มเติมโดยประกาศอธิบดีกรมสรรพากร เรื่อง การเลื่อนกําหนดเวลาการสะสมผลการทดสอบ การยื่นคําขอแจ้งการเข้ารับการอบรม และการต่ออายุใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร (ฉบับที่ 3) ใช้บังคับตั้งแต่วันที่ 7 กรกฎาคม พ.ศ. 2564 เป็นต้นไป)

ข้อ 2 กรณีใบอนุญาตหมดอาย

2.1 ให้ผู้สอบบัญชีภาษีอากร ดังต่อไปนี้ ยื่นคําขอแจ้งการเข้ารับการอบรม และคําขอต่ออายุใบอนุญาตเป็นผู้สอบบัญชีภาษีอากรตามแบบที่อธิบดีกําหนด ภายในวันที่ 31 ธันวาคม พ.ศ. 2564

(1) ผู้สอบบัญชีภาษีอากรที่ใบอนุญาตหมดอายุในวันที่ 7 กุมภาพันธ์ 2564

(2) ผู้สอบบัญชีภาษีอากรที่ใบอนุญาตหมดอายุในวันที่ 9 กุมภาพันธ์ 2564

(3) ผู้สอบบัญชีภาษีอากรที่ใบอนุญาตหมดอายุในวันที่ 5 มิถุนายน 2564

(4) ผู้สอบบัญชีภาษีอากรที่ใบอนุญาตหมดอายุในวันที่ 2 สิงหาคม 2564

(5) ผู้สอบบัญชีภาษีอากรที่ใบอนุญาตหมดอายุในวันที่ 4 ตุลาคม 2564

ใบอนุญาตที่ได้รับการต่ออายุตามคําขอต่ออายุใบอนุญาตเป็นผู้สอบบัญชีภาษีอากรตามวรรคหนึ่ง ให้มีอายุห้าปีนับแต่วันที่ใบอนุญาตสิ้นสุด

หากผู้สอบบัญชีภาษีอากรตาม (1) – (5) ไม่ยื่นคําขอต่ออายุใบอนุญาตเป็นผู้สอบบัญชีภาษีอากรตามแบบที่อธิบดีกําหนด ภายในกําหนดเวลาตามวรรคหนึ่ง ให้ถือว่าผู้นั้นหมดสภาพการเป็นผู้สอบบัญชีภาษีอากรนับแต่วันที่ใบอนุญาตหมดอายุ

2.2 ให้ผู้สอบบัญชีภาษีอากรที่ใบอนุญาตหมดอายุมาแล้วไม่เกินกว่าหนึ่งปีดังต่อไปนี้ ยื่นคําขอแจ้งการเข้ารับการอบรม และคําขอต่ออายุใบอนุญาตเป็นผู้สอบบัญชีภาษีอากรตามแบบที่อธิบดีกําหนด ภายในวันที่ 31 ธันวาคม พ.ศ. 2564

(1) ผู้สอบบัญชีภาษีอากรที่ใบอนุญาตหมดอายุในวันที่ 2 กุมภาพันธ์ 2563

(2) ผู้สอบบัญชีภาษีอากรที่ใบอนุญาตหมดอายุในวันที่ 10 กุมภาพันธ์ 2563

(3) ผู้สอบบัญชีภาษีอากรที่ใบอนุญาตหมดอายุในวันที่ 26 มีนาคม 2563

(4) ผู้สอบบัญชีภาษีอากรที่ใบอนุญาตหมดอายุในวันที่ 7 มิถุนายน 2563

(5) ผู้สอบบัญชีภาษีอากรที่ใบอนุญาตหมดอายุในวันที่ 10 มิถุนายน 2563

(6) ผู้สอบบัญชีภาษีอากรที่ใบอนุญาตหมดอายุในวันที่ 4 สิงหาคม 2563

(7) ผู้สอบบัญชีภาษีอากรที่ใบอนุญาตหมดอายุในวันที่ 4 ตุลาคม 2563

(8) ผู้สอบบัญชีภาษีอากรที่ใบอนุญาตหมดอายุในวันที่ 5 ตุลาคม 2563

ใบอนุญาตที่ได้รับการต่ออายุตามคําขอต่ออายุใบอนุญาตเป็นผู้สอบบัญชีภาษีอากรตามวรรคหนึ่ง ให้มีอายุห้าปีนับแต่วันที่ใบอนุญาตสิ้นสุด

ข้อ 3 ประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไป

ประกาศ ณ วันที่ 16 กุมภาพันธ์ พ.ศ. 2564

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร